Pakruojo tvenkinys

Pakruojo tvenkinys – tvenkinys Lietuvoje, Pakruojo rajone, Pakruojo miestemaps.lt duomenys. Sudarytas užtvenkus Kruojos upę (Mūšos intakas) 11,1 km nuo jos žiočių. Tvenkinio ilgis iš pietvakarių į šiaurės rytus – 2,2 km, plotis – iki 0,3 km. Altitudė 60 m. Krantai neaukšti, daug kur apaugę medžiais ir krūmais. Pietvakarinėje pakrantėje įkurtas Linksmučių parkas, jame įrengta stovyklavietė. Į vakarus nuo tvenkinio galo telkšo Linksmučių I karjeras. Žemiau užtvankos įkurtos senosios Pakruojo miesto kapinės. Šiaurrytinėje pakrantėje, šalia užtvankos, įrengtas paplūdimys.
miniatiūra|250px|left|Tvenkinys nuo užtvankos

Užtvankos keteros aukštis virš jūros lygio 61,8 m, ilgis 381 m, plotis 25 m. Vandens pralaida – slenkstinė. Skaičiuotinis užtvankos debitas – 100,9 m³/s. Tvenkinys įrengtas 1974 m.

Prie Pakruojo tvenkinio yra Pakruojis bei jo priemiesčiai: į pietus – Jovarai, į vakarus – Linksmučiai, į šiaurę – Sigutėnai. Šiaurine pakrante eina kelias , pietine – kelias Nr.2922 (Pakruojis – Poškiečiai).

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Pakruojo rajono tvenkiniai
Kategorija:Pakruojis